Lav et referat af nedenstående tekst:

Tekst:
Skal man ud af hoveddøren lørdag morgen, er det med at holde ekstra godt fat i hatten. Det er nemlig en noget blæsende affære fra morgenstunden. I en stor del af landet blæser det med en frisk vind til kuling med vindstød op til hård kuling. Til gengæld er det meget milde vinde, der blæser hen over landet. Temperaturen ligger allerede fra morgenstunden på mellem fem og ni graders varme, hvilket er noget over den gennemsnitlige maksimumtemperatur i februar, der lyder på 3,7 grader. De høje temperaturer skyldes i høj grad, at luftmassen kommer fra den Iberiske Halvø, og at lørdag er begyndt med overvejende skyet vejr. Aftagende vind og huller i skydækket De fleste har altså udsigt til en noget grå start på lørdagen, men som formiddagen skrider frem, begynder der efterhånden at gå huller i skydækket flere steder. Særligt i den nordlige del af Jylland og øst for Storebælt er der sidst på formiddagen udsigt til lidt eller nogen sol. Samtidig er vinden langsomt aftagende. Ved middagstid vil det dog stadig være blæsende med en frisk til hård vind fra vestlig og nordvestlig retning. Gode chancer for sol de fleste steder Solen går ned omkring klokken 17. Inden det sker, ser det ud til, at de fleste har gode muligheder for lidt eller nogen sol. Det er måske kun over de sydvestlige egne af landet, at det forbliver skyet dagen igennem. Vinden aftager yderligere i eftermiddag og forventes at være jævn til frisk fra nordvest. Da temperaturen forventes at toppe med syv til ni graders varme er der altså udsigt til en ganske pæn lørdag eftermiddag, hvor der bliver rig mulighed for at komme lidt udenfor. Det milde vejr fortsætter aftenen og natten igennem med tre til seks grader. Efterhånden bliver det i løbet af de mørke timer mere overskyet, men det vil fortsat holde helt tørt.

Referat:
Det bliver en meget mild dag for årstiden med op til ni graders varme.